***ΔΙΑΓΩΝΙΣΜΑ ΥΓΙΕΙΝΗΣ 2020 - 2021***

ΟΝΟΜΑΤΕΠΩΝΥΜΟ..........................................................................................................................

***ΘΕΜΑ Α***

**Α1.** Να χαρακτηρίσετε τις παρακάτω προτάσεις ως σωστές ή λανθασμένες. Να μεταφέρετε τις απαντήσεις σας στην κόλλα αναφοράς που σας έχει δοθεί.

α. Η χημειοθεραπευτική αγωγή μετά την αφαίρεση ενός καρκινικού όγκου είναι μέτρο δευτεροβάθμιας πρόληψης.

β. Η Ψυχική Υγιεινή ασχολείται, μεταξύ άλλων, με όλα τα άτομα της τρίτης ηλικίας.

γ. Επίπτωση είναι το σύνολο των κρουσμάτων σε μια δεδομένη χρονική στιγμή.

δ. Όσο θερμότερος είναι ο ατμοσφαιρικός αέρας, τόσο μεγαλύτερη ποσότητα υδρατμών κατακρατεί.

ε. Η απολύμανση του νερού στα υδραγωγεία προκειμένου να διοχετευθεί στον καταναλωτή γίνεται με προσθήκη υγρού χλωρίου.

**Μονάδες 10**

**Α2.** Να επιλέξετε μια από παρακάτω απαντήσεις στις ερωτήσεις που ακολουθούν. Να μεταφέρετε τις απαντήσεις σας στην κόλλα αναφοράς που σας έχει δοθεί.

1. Το φαγητό πρέπει να συντηρείται στις ακόλουθες θερμοκρασίες:

 α. Μεταξύ 10 και 60 βαθμών κελσίου

 β. Μεγαλύτερη από 10 και μικρότερη από 60 βαθμούς κελσίου

 γ. Μεγαλύτερη από 60 και μικρότερη από 10 βαθμούς κελσίου

 δ. Καμία από τις παραπάνω

2. *Ο στεγανός βόθρος:*

 α. Αποτελείται από λάκκο βάθους 3-4 μέτρων με τοιχώματα από πέτρες

 β. Αποτελείται από στεγανά τμήματα

 γ. Είναι καλυμμένος εσωτερικά με τσιμέντο

 δ. Πρέπει να απέχει κάποια απόσταση από την πλησιέστερη πηγή ύδρευσης

3. Ποιο από τα παρακάτω νοσήματα δεν θεωρείται σύγχρονο νόσημα, ή νόσημα αφθονίας και πλούτου;

 α. Καρκίνος

 β. Καρδιοπάθειες

 γ. Πολιομυελίτιδα

 δ. Σακχαρώδης διαβήτης

4. Ποια από τις παρακάτω προτάσεις είναι σωστή;

 α. Τα αυγά που προέρχονται από μολυσμένα πουλερικά περιέχουν σιγκέλες

 β. Το γάλα από αιγοπρόβατα που πάσχουν από μελιταίο πυρετό περιέχει βρουκέλες

 γ. Η ριβοφλαβίνη είναι μια πρωτεϊνη του γάλακτος που καταστρέφεται από την μεγάλη υγρασία

 δ. Τα καρυκεύματα και τα ευφραντικά δεν ανήκουν στην κατηγορία των τροφίμων

**Μονάδες 8**

**Α3.** Να αντιστοιχίσετε τους ξενιστές / φορείς / μικροοργανισμούς της στήλης Α με τις ασθένειες της στήλης Β. Δύο ασθένειες της στήλης Β περισσεύουν. Να μεταφέρετε τις απαντήσεις σας στην κόλλα αναφοράς που σας έχει δοθεί.

|  |  |
| --- | --- |
| **Στήλη Α**  | **Στήλη Β**  |
| α. Ωχρά σπειροχαίτη | 1. Κίτρινος πυρετός |
| β. Ανωφελές κουνούπι | 2. Φυματίωση |
| γ. Ψείρα | 3. Πανώλη |
| δ. Στεγόμυγα | 4. Βλεννόρροια |
| ε. Σκνίπα | 5. Εξανθηματικός τύφος |
| στ. Γονόκοκκος | 6. Ελονοσία |
| ζ. Ψύλλος | 7. Σύφιλη |
|  | 8. Χολέρα |
|  | 9. Λεϊσμανίαση |

**Μονάδες 7**

**ΘΕΜΑ Β**

**Β1.** Να αναφέρετε (ονομαστικά) δύο (2) φυσικές πηγές (μονάδες 2) και δύο (2) τεχνητές πηγές ακτινοβολίας (μονάδες 2)

 **Μονάδες 4**

**Β2.** Να αναφέρετε τέσσερα (4) χαρακτηριστικά του πόσιμου νερού. (μονάδες 4)

 **Μονάδες 4**

**Β3.** Ποιοί είναι οι κυριότεροι τρόποι διάθεσης των απορριμμάτων; (ονομαστικά) (μονάδες 4)

 **Μονάδες 4**

**Β4.** Να αναφέρετε πέντε (5) παράγοντες που ασκούν βλαπτική επίδραση στα μάτια. (μονάδες 5)

**Μονάδες 5**

**Β5.** Να αναφέρετε οκτώ (8) παράγοντες που επηρεάζουν την συχνότητα των σεξουαλικώς μεταδιδόμενων νοσημάτων (μονάδες 8)

**Μονάδες 8**

**ΘΕΜΑ Γ**

**Γ1.** Τι είναι η τερηδόνα (μονάδες 2) και πού δημιουργείται αρχικά; (μονάδα 1). Από ποιους παράγοντες εξαρτάται η δημιουργία της τερηδόνας; (μονάδες 4)

**Μονάδες 7**

**Γ2.** Τι μπορεί να προκαλέσει στα τρόφιμα η υψηλή θερμοκρασία; (μονάδες 4). Ποια είναι τα πιο ευαίσθητα στην θερμοκρασία τρόφιμα; (μονάδες 2)

**Μονάδες 6**

**Γ3.** Πως μεταδίδονται τα αερογενή νοσήματα από άτομο σε άτομο; (μονάδες 2). Για ποιους λόγους η νοσηρότητα από τα νοσήματα αυτά είναι μεγάλη, ιδιαίτερα τον χειμώνα; (μονάδες 4)

**Μονάδες 6**

**Γ4.** Η γαστρεντερίτιδα από σαλμονέλα είναι η συχνότερη μορφή των σαλμονελώσεων. Τι χρόνο επώασης έχει (μονάδα 1) και πως εκδηλώνεται; (μονάδες 5)

**Μονάδες 6**

**ΘΕΜΑ Δ**

**Δ1.** Η ηλιακή ακτινοβολία έχει αποδεδειγμένα ευεργετικά αποτελέσματα στην υγεία. Παρόλα αυτά η υπερβολική έκθεση στον ήλιο μπορεί να επιφέρει βλάβες στον ανθρώπινο οργανισμό

α) Ποια είδη περιλαμβάνει το φάσμα της ηλιακής ακτινοβολίας; (μονάδες 4).

β) Ποιες αρνητικές επιπτώσεις στον οργανισμό έχει η έκθεση για μεγάλο χρονικό διάστημα στην ηλιακή ακτινοβολία; (μονάδες 4)

γ) Ποιες συμβουλές θα δίνατε σε ένα άτομο που κάνει ηλιοθεραπεία, σχετικά με τις καταλληλότερες ώρες έκθεσης στον ήλιο (μονάδες 2) και το χρονικό διάστημα έκθεσης (μονάδες 3). Σε ποιες περιπτώσεις θα του συστήνατε να διακόψει την ηλιοθεραπεία; (μονάδες 3)

 **Μονάδες 16**

**Δ2.** Ο άνθρωπος ζει σε περιοχές όπου δεν υπάρχουν μεγάλες διακυμάνσεις της θερμοκρασίας και έχει την ικανότητα να διατηρεί σταθερή την θερμοκρασία του σώματός του ανεξάρτητα από τις εξωτερικές συνθήκες.

α) Με ποιους μηχανισμούς επιτυγχάνεται αυτό όταν στην ατμόσφαιρα υπάρχουν υψηλές θερμοκρασίες (μονάδες 2) και πώς όταν υπάρχουν χαμηλές θερμοκρασίες; (μονάδες 2)

β) Με ποιους τρόπους αποβάλλεται θερμότητα από τον οργανισμό; (μονάδες 4)

γ) Πού βρίσκεται το θερμορρυθμιστικό κέντρο του οργανισμού μας; (μονάδα 1)

 **Μονάδες 9**